google/wiki40b huggingface dataset:
Karl & Co

Handling

Mye har skjedd siden Mot i brøstet: Henry og Elna har flyttet til Spania, Nils og Trine har flyttet inn i den gamle leiligheten til Elna, Målfrid flyttet til Afrika og Karl flytter inn i en luksusleilighet i den fiktive Barlind Allé på Frogner i Oslo. Senere starter Elna og Henry en restaurant som spesialiserer seg på norsk mat, Casa Elna Norwega. Nils og Trine får fire unger; trillingene Ole, Dole og Doffen og "Lille" Elna, og Målfrid får seg ny forlovede, Malcom. Dette kommer man tilbake til i filmen Tusenårsfesten. Karl får i sin nye bolig rimelig raskt daglige besøk av flere av naboene, både i tide og utide.
Formannen i beboerforeningen Ulf Rasch Ludvigsen (Knut Lystad) er raskt på plass etter at Karl flytter inn i bygningen. Han er svært samvittighetsfull når det gjelder ordensregler og bestemmelser og insisterer på at Karl må sette seg inn i reglene så fort som mulig. Han er dikter og skal alltid fortelle nye dikt til Karl. Etter hvert kommer han innom hver dag kl. 9 på morgenkaffe. Kona hans; Magda, får vi aldri se, men hun blir skildret som overvektig og den som bestemmer i huset. Hun forlanger ofte at Ulf må få seg jobb. 
I serien treffer vi også vaktmester Daniel Gasman Smestad (Harald Heide-Steen). Smestad er ikke akkurat den mest talentfulle vaktmesteren. Når han kommer inn til Karl, stjeler han alltid en pils i kjøleskapet. Vi treffer også vaskekona Fru Franzen (Grethe Kausland). Hun pleier ikke vaske så mye. Hun setter seg som oftest i sofaen til Karl og koser seg med en konjakk og TV-serien Glamour eller Hotel Cæsar. Hun er lettrørt og gråter ofte, blant annet når noe trist skjer eller når hun tenker på noe som gjør henne lykkelig.
Søsteren Vigdis (Minken Fosheim) er også en sentral person i Karl & Co. Hun er skilt og egentlig ganske usikker når det gjelder menn. Hun kommer stadig dragende på kjærester for å få Karls godkjenning. Som oftest er det gitarspillende Torstein – i Eldar Vågans skikkelse – som må vises fram. Vigdis er ikke særlig smart, men til gjengjeld veldig positiv. Moren (Wenche Foss) har bodd i USA i mange år, men er vendt hjem til gamlelandet etter at mannen Bob døde. Moren er 75 år, men svært ung til sinns. Moren er bare med i første sesong.
Karl & Co omhandler Karls liv i blokka.
Laubeuf Fjord

Laubeuf Fjord er et sund i Antarktis, beliggende mellom Adelaide Island og Arrowsmith Peninsula på Antarktishalvøya. Det er 40 kilometer langt i nord-sør-retning og gjennomsnittlig 16 kilometer bredt. Laubeuf Fjord forbinder Hanusse Bay i nord med Marguerite Bay i sør. Sundet ble oppdaget av Charcots andre ekspedisjon 1908–10 og navngitt etter Maxime Laubeuf, en fransk ingeniør som inspiserte byggingen av motoren til ekspedisjonsskipet «Pourquoi-Pas?».
Det ligger en rekke øyer i Laubeuf Fjord. Den største og nordligste av disse er Day Island, etterfulgt av Wyatt Island noe lenger sør. Enda lenger sør ligger de mindre Webb Island og Pinero Island.
Flere store isbreer kalver ut i Laubeuf Fjord. Fra Arrowsmith Peninsula gjelder det Wardbreen, Vallotbreen og Nyebreen. Fra Adelaide Island kommer den store Shamblesbreen som ender i Stonehouse Bay, en stor bukt på vestsiden av Laubeuf Fjord.
Andrea Mantegna

Bakgrunn

Mantegna kom fra fattige kår, men ble adoptert av og utdannet hos Francesco Squarcione sammen med blant annet Giovanni Bellini i Padova. Etter seks års læretid forlot han i 1448 Squarcione sitt verksted og ble raskt berømt.

Malerkarriere

Mantegna ble gift med Nicosia Bellini, søster til Gentile Bellini og Giovanni Bellini.
I 1466-1467 reiste han til Firenze og i 1488 foretok han en reise til Roma. Russoli, Franco (1962). Renessansen. Oslo: Gyldendal. s. 241.
I 1460 ble han hoffmaler hos familien Gonzaga i Mantova, hvor han forble til sin død.

Stil

Mantegna var sterkt påvirket av billedhuggeren Donatello og hans beundring for den romerske antikken og påvirket i sin tur blant annet svogeren Giovanni Bellini og Albrecht Dürer.
Man kan skille ut tre elementer i Mantegnas kunst: Det florentinske, det norditalienske og det antikke. Allerede da han som 18-årig fikk sin første store oppdrag med å male fresker av Jakobs og Kristoffers liv i Erimitanikirken i Padova, var han fortrolig med den florentiske stilen under påvirkning av Donatello.
I sine verker anvendte Mantegna et ofte ekstremt perspektiv kombinert med relieffer parallelt med billedplanet.  Hans bilder var ofte mer realistiske enn Bellinis; skikkelsene hadde mer individuelle drag.
Mantegna sin interesse for landskaper er en norditaliensk fenomen, hvor landskapet for mer betydning for billedets stemning. Fra antikken hadde han de arkitektoniske og dekorative elementer.

Utvalgte verker

I takfresken i Camera degli Sposi i Palazzo Ducale i Mantova fremstilte Mantegna for første gang i den vesterlandske kunsten et perspektiv som viser en åpning mot himmelen. Dette er hans mest berømte verk. Åpningen er rammet inn av en balustrade der engler, mennesker og dyr titter ned. Denne komposisjonen, kalt sotto in sù, med sitt underperspektiv og sterkt forkortet fremstilling, ble et forbilde for senere kunstnere, særlig under barokken.
Milazzo kraftverk

Milazzo kraftverk er et varmekraftverk i Italia. Det har enhetsnummer 307-A-387 og en installert produksjonskapasitet på 365 MW fordelt på 320 MW oljebrenner og 45 MW i en nyere gassbrenner. En tidligere enhet på 608 MW (olje) er utfaset. Anlegget ble utvidet omkring 1993–2000, men er eldre opprinnelig med en enhet som er nedlagt. Brenselstypen er naturgass og fyringsolje. Operatør er Edison SA.
De totale CO2-utslippene i 2008 var ca. 493.147 tonn, mens samme års kvote var på 136.490 tonn. Utslippene gikk betydelig ned 2007-08, men lå likevel høyt over kvoten.
Furuprosesjonsspinner

Utseende

En middelsstore (vingespenn 27 – 39 mm), kraftig bygd, grå spinner. Den ligner sterkt på eikeprosesjonsspinneren, men er litt lysere på farge. De to artene er dessuten knyttet til ulike skogtyper, og flygetiden er ulik. Kroppen er kledt med lange hår og virker lurvete. Hodet er nokså stort og bredt, antennene kamformede hos begge kjønn. Bakkroppen ender i en dusk av lange hår, som hunnen feller under eggleggingen. Forvingen er lysgrå med tre mer eller mindre tydelige (tydeligst hos hannen) mørke tverrbånd. Bakvingen er ensfarget gråhvit. Larven er grå med en mørkere, nedsenket ryggstripe og noen oransje vorter. Som hos eikeprosesjonsspinneren har den tallrike gifthår.

Levevis

Larvene lever på furu, og de voksne sommerfuglene flyr i mai. Ellers ligner biologien mye på eikeprosesjonsspinnerens, se under denne arten. Hunnen legger 75 – 250 egg i tette, spiralformede ansamlinger rundt en furunål. Larvene vokser seg fullvoksne i løpet av en sommer, men kan ligge over flere år som pupper. Som eikeprosesjonsspinneren kan denne artens larver forårsake betydelige helseproblemer.
Thahtay-demningen

Thahtay-demningen er en demning med et vannkraftverk i elva Thandwe, i Myanmar (Burma). Utbyggingen startet i 2005 og anlegget stod ferdig i 2009.
Totalt installert vannkrafteffekt er 102 MW. Årsproduksjonen er 0,39 TWh elektrisk kraft.
Myrsinus

Utseende

En middelsstor, langstrakt, ensfarget brunlig trebukk. Antennene er noe lengre enn kroppen. Pronotum er tønneformet med enn liten tann midt på hver sidekant, dekkvingene litt avsmalnende bakover.

Utbredelse

Arten er utbredt i det sørlige Afrika (Mosambik, Zimbabwe, Sør-Afrika og Namibia).
Gnathocera flavovirens

Utseende

En middelsstor (ca. 15 millimeter), litt flat, blank, brunlig til grønnlig gullbasse. Oversiden er gjerne skinnende grønn, gulbrunlig langs kantene, eller brun med grønnskjær. Hodet har to små tenner foran. Dekkvingene har to brede, lave lengderibber, mellom disse er de ganske kraftig punkterte. Beina er mørke. Undersiden er blankt grønn med store, gulhvite flekker på sidene.

Levevis

Arten er knyttet til gressenger. De voksne billene finnes gjerne på aksene til ulike gress.

Utbredelse

Arten er utbredt i Togo, Benin og Elfenbeinskysten.
Youngblood Brass Band

Youngblood Brass Band er et brassband fra byen Oregon i delstaten Wisconsin i USA. Bandet ble i sin tid startet av studenter ved Oregon High School da sousafonist Nat McIntosh tok initiativ til å starte konseptet. Bandet har spilt konserter over hele verden og blitt kjent for sitt originale lydbilde.
Hvit fluesopp

Generelt om fluesopper (Amanita)

Det vokser minst 25 forskjellige arter av fluesopper i Norge, men ikke alle er giftige. De desidert farligste er grønn fluesopp og hvit fluesopp.
Njalla

Njalla (nordsamisk) eller njalle (sørsamisk) er en form for stabbur. Det sto på en trestamme på 2-3 meters høyde, eventuelt på en struktur av flere stammer. Dette skulle hindre dyr i å ta seg inn til maten.
4th Dimension

4th Dimension eller 4D (eller Silver Surfer som det var kjent som under tidig utvikling) er en relasjonsdatabase med et utviklingsmiljø utviklet av franskmannen Laurent Ribardière i 1984. 
I 1993 introduserte 4D Server en "klient/server versjon" av 4th Dimension. 4D er opprinnelig et Apple Macintosh-produkt, men siden 1995 har også 4D hatt støtte for Microsoft Windows.
4Ds produktlinje har siden ekspandert til en SQL frontend, en integrert kompilator og flere plugins for å øke produktiviteten og utseendet. Noen av de mer brukbare plugins inkluderer 4D Write (tekstbehandling), 4D Draw (vektorgrafikkshåndtering), 4D View (regnearksfunksjonalitet) og 4D Internet Commands (mulighet for å legge til internettrelaterte funksjoner i databasen). Det finnes også over 100 tredjeparts-plugins, både fritt og kommersielt tilgjengelig. 
I de senere årene har populariteten omkring bruken av 4D som en webserver blitt større. Å ha både webserver og kompilerte applikasjoner i ett gir utviklerne mulighet til å skape websider med høyt tilpasningsnivå. 
4D publiseres av det franske bolaget 4D SA, og databasen distribueres internasjonalt av såvel lokale datterbolag som frittstående distributører.
Vålerenga Trolls

Senior

Det første offisielle NM ble holdt i 1986, og Trolls vant de fire første årene, før tre år der erkerivalen Oslo Vikings tok gullet. Trolls hadde sin andre storhetstid på 90-tallet, og vant NM i årene 1993-1997. I denne perioden gikk klubben også inn i Vålerenga.
I 1998 mistet laget en rekke spillere, og tapte NM-gullet til Oslo Vikings igjen. Så fulgte et par oppbyggingsår der klubben måtte bygges opp fra bunn av. Det skulle gå tre NM-finaler uten at Trolls var representert, og enda en uten gull, før pokalen endelig kunne hentes hjem etter 2003-sesongen. Dette var klubbens 10. NM-gull i Senior, mer enn noen andre lag i Norge.
Etter 2005-sesongen kom klubbens andre store generasjonsskifte. En del spillere ga seg, og den påfølgende sesongen ble en trist affære med en rekke store tap, både i den norske serien og i Europa-cupen. I 2007 valgte klubben å stille i andredivisjon for å bygge opp laget igjen, og endte til slutt som nummer tre i denne serien. I 2008 fortsetter gjenoppbyggingen som på sikt vil få Trolls tilbake i toppen igjen. I 2009 stilte Trolls i 1. Divisjon, gruppe B, og ble nummer 5 i serien.

Junior

Junioraktiviteten i Trolls har alltid ligget i forkant, og Trolls har vært en pådriver i utviklingen på juniornivå opp gjennom tidene. Det første NM for U19 ble avholdt i 1994, og det første U16-NM i 2001. Vålerenga Trolls har totalt 10 U19-gull og 4 U16-gull. Vålerenga Trolls var også i noen år den eneste klubben som drev med fotball på U13-nivå i Norge, inntil da det høsten 2007 for første gang ble avviklet en offisiell turnering for dette alderstrinnet. Trolls, Hamar Ruins og Eidsvoll 1814s stilte lag, men i 2008 var det kun Trolls og 1814’s som stilte. I 2009 deltok tre lag: Trolls, 1814s og Oslo Vikings.  Fra 2010 var det ny aldersinndeling; U14. Trolls vant serien som besto av tre lag, Trolls, Oslo Vikings og Kristiansand Gladiators.

Damer

Trolls sitt damelag var de første i Norge til å vinne en serie for damer i 2015. I 2016 gjentok de suksessen med å vinne nok en pokal. De påfølgende årene har det ikke vært nok lag i resten av Norge til å stille en hel serie. Trolls vant den første utgaven av Womens Open som ble arrangert i 2017, men måtte samarbeide med andre norske lag for å få til en kamp i 2018.

Cheerleading

Cheerleading startet Trolls med i 1997, og laget har vært representert i NM hvert år siden, uten å ha nådd helt til topps foreløpig.

NM-gull gjennom tidene

Senior:
1986-1989, 1993-1997, 2003
U19:
1996-1997, 1999-2001, 2009, 2011, 2013, 2014, 2015, 2016, 2017
U16:
2003-2004, 2008, 2011
Lars Mejern Larsson

I riksdagen

Larsson sitter i trafikkomiteen, og er i tillegg vara i EU-nemnda, valgkomiteen og i arbeidsmarkedskomiteen.
NM i svømming kortbane 1983

NM i svømming kortbane 1983 ble arrangert på Fauske 25.-27. mars 1983.
Burkini

Burkini er en badedrakt for kvinner utviklet av libanesisk-australske Aheda Zanettis firma. Ahiida har også rettighetene til navnet Burqini som et registrert varemerke. Betegnelsen er et nydannet, sammensatt ord, basert på burka og bikini.
Badedrakten burkini likner en heldekkende våtdrakt med innebygd hette, men den er laget av polyester, ikke latex, som også gjør den lettere å svømme med. Drakten er laget i polyester og dekker hele kroppen unntatt ansiktet, hendene og føttene, i tråd med tradisjonelle muslimske regler for ærbarhet og anstendighet. Den ble beskrevet som den perfekte løsningen for muslimske kvinner som ønsket å bade og svømme, men som ikke ønsket å bruke «avslørende» badedrakter av vestlig type.
Muslimske teologer anser imidlertid ikke løsningen som perfekt, og har kritisert den fordi den ikke oppfyller kravet om å skjule kroppsformene.
En annen type badedrakt som muslimske kvinner kan bruke er veilkini som opprinnelig kommer fra Akaba i Jordan og MyCozzie-kolleksjonen som skal oppfylle kravene til anstendighet, utviklet av den Dubai-basert designeren Jenny Rose Nicholson og som har innebygd solbeskyttelsesfaktor 50.
Celtic FC

Bakgrunn

Celtic ble opprinnelig startet som et sosialt tiltak av marist-broderen Walfrid (Andrew Kerins) for fattig katolsk arbeiderungdom i Glasgow. Han organiserte blant annet suppekjøkkener og for å finansiere dette arbeidet ble fotballaget dannet.
I Edinburgh hadde irske innvandrere startet klubben Hibernian FC med stort hell, og dette ble malen for broder Walfrid. Den fattige, katolske befolkningen besto i hovedsak av irske innvandrere og ble undertrykket og behandlet som en underklasse. Klubben ble stiftet på et møte i St. Mary's kirke i East Rose Street (nå Forbes Street) i Parkhead i Glasgow 6. november 1887, og spilte sin første kamp 28. mai året etter, mot Rangers FC som var stiftet allerede i 1873, en kamp Celtic vant 5-2.

Navnet

Det var Walfrids forslag at klubben skulle hete «Celtic» («keltisk») for å vise klubbens irsk/skotske bakgrunn og røtter, og dette ble vedtatt på stiftelsesmøtet. Som ire uttalte broder Walfrid navnet «keltik» i henhold til vanlig, normert engelsk uttale, mens lokalt i Glasgow ble det uttalt «seltik» i henhold til den lokale dialekten. Dette har siden blitt den offisielle uttalen, også internasjonalt.
Navnet ble valgt for å vise forbrødring mellom de keltiske folkene i Skottland og Irland. Den fattige, katolske befolkningen besto på den tiden i hovedsak av irske innvandrere og ble undertrykket og behandlet som en underklasse.
Klubben fikk også et offisielt kallenavn, «The Bhoys», og dette ble også brukt i sammensetningen «The Bold Bhoys» («De dristige gutta»). De første kjente bruken av dette kallenavnet er på et postkort fra tidlig 1900-tallet med et lagbilde og teksten «The Bold Bhoys». Den ekstra «h»en henviser til stavemåten på gælisk hvor bokstaven B ofte blir etterfulgt av en H.

Draktene

Den første sesongen spilte Celtic med hvite trøyer, sorte bukser og grønn/hvitstripede strømper. De hvite trøyene hadde et grønt keltisk kors innen en rød sirkel på den høyre siden av brystet.
Fra den kommende sesongen 1889-1890 skriftet klubben til drakter hvor trøyene hadde grønne og hvite vertikale striper. Denne drakten var i bruk i de følgende 14 sesongene. I 1903 innførte i dagens horisontale striper og mønster.

Old Firm

Klubben og dens tilhengere har hele tiden vært bevisst sin irske, katolske arbeiderbakgrunn og dette har vært et forsterkende, rivaliserende element overfor den protestantiske og britiskvennlige tilhørigheten forbundet med Rangers FC.
Celtic opprettholder fortsatt sitt sosiale engasjement gjennom konkrete velferdstiltak for trengende og er slik ikke bare en fotballklubb, men har også en sosial, katolsk og politisk profil. Klubben, som sammen med byrival Rangers FC har dominert skotsk fotball både sportslig og økonomisk de siste 100 år og lokaldebyet Old Firm samler alltid fulle hus med 50 000-60 000 på hver av disse kampene.

Internasjonalt

Celtic har en lang tradisjon i europeisk fotball, fra de deltok i sin første europeiske turnering da de møtte Valencia i Messebycupen i 1962.
Celtic var den første nordeuropeiske klubb som klarte å vinne den gjeveste Europacupen etter en 2–1 seier over Inter Milan i Lisboa i 1967 med laget som fikk kallenavnet «Lisbon Lions».
Kiriyamaprisen

Kiriyamaprisen er en internasjonal litteraturpris for bøker som fremmer bedre forståelse for og samforstand mellom folk og land rundt Stillehavet og i Sør-Asia. Prisen ble opprettet i 1996.
Blant forfatterne som har fått bøker hedret, på denne måten kan nevnes Greg Mortenson, David Oliver Relin, Luis Alberto Urrea, Piers Vitebsky, Nadeem Aslam, Suketu Mehta, Shan Sa, Inga Clendinnen, Pascal Khoo Thwe, Rohinton Mistry, Patricia Grace, Peter Hessler, Michael David Kwan, Michael Ondaatje, Cheng Ch'ing-wen, Andrew X. Pham, Ruth Ozeki, Patrick Smith, Mo Yan og Alan Brown.
Prisen deles mellom en skjønnlitterær bok og en sakprosabok. Den utdeles av Pacific Rim Voices, en organisasjon med sete i San Francisco i USA.
Louisa Martindale

Bakgrunn

Louisa Martindale ble født i Leytonstone, Essex, og var det første barnet av William Martindale (ca. 1832-1874) og hans andre kone Louisa, født Spicer (1839–1914). Hennes mor, «en forkjemper for et bedre liv for kvinner», var en aktiv suffragist og medlem av Liberal Federation, og for den utøvende komité i National Union av kvinnekampen Societies. 
I 1880-årene holdt fru Martindale åpent hus for Brighton butikk jenter på regelmessig basis, og dermed ville Lousia som ung ha vokst opp i et støttende miljø for hennes fremtidige karriere.
Etter døden av William Martindale familien flyttet til Cornwall, og derfra til Tyskland og Sveits, og endelig tilbake til England for å bo i Lewes, East Sussex. I 1885 flyttet familien igjen, denne gangen til Brighton, slik at Louisa og hennes søster Hilda kunne gå på Brighton High School for Girls. Fra en tidlig alder hadde det blitt bestemt at Louisa skulle bli lege, og da hun var 17 år ble hun sendt til Royal Holloway, University of London i Egham. Hun begynte på London School of Medicine for Women i 1893. I 1901 dro hun nordover til Hull som assistent for dr. Mary Murdoch (1864–1916), dette var begynnelsen av hennes profesjonelle liv.

Karriere

Etter fem år i Hull, i 1906 tok Martindale doktorgraden i medisin og returnerte til Brighton. Der startet hun sin egen allmennpraksis og snart ble hun bedt om å bli med i Lewes Road Dispensary for kvinner og barn (som i 1911 ble Lady Chichester Hospital, Brighton Branch). I 1920 var hun medvirkende i opprettelsen av det nye Sussex Hospital og hadde stillingen som senior kirurg og overlege der til 1937. Hun forlot Brighton og Hove i 1922 og flyttet til London for å starte en kirurgisk konsulent skole men fortsatte å operere på deltid på det nye Sussex Hospital.
Martindales medisinske interesser var noen ganger kontroversielle, spesielt hennes studier av venerisk sykdom og prostitusjon; hennes bok Under the Surface (1909), snakket hun ganske åpenlyst om nettopp disse temaene. Tydeligvis forårsaket dette en bevegelse i Underhuset. Likevel ble hun tildelt CBE i 1931.
Hun hadde et langt og fremragende liv og en bra karriere i medisin. Hun utførte over 7000 operasjoner. Med arbeidet hennes førte respekt og anerkjennelse fra både kolleger og sine pasienter: Hun ble gjort til medlem av Royal College of Obstetricians i 1933, og var medlem av Royal Society of Medicine. Til slutt ble hun en spesialist i tidlig behandling av livmorhalskreft ved X-ray og hun senere foreleste hun i hele Storbritannia, USA og Tyskland.
Martindale ble pensjonert fra praksis i 1947 og døde den 5. februar 1966. Da hun døde var hun hele 93 år.
Nike (missil)

Nike var en familie av luftvernmissiler som ble utviklet av USA på 1950-tallet.
Nike Ajax var det første medlemmet av familien. Dette missilet hadde en rekkevidde på omtrent 45 kilometer. Nike Ajax var operativt fra 1953 til slutten av 1960-tallet.
Nike Hercules begynte å avløse Nike Ajax fra slutten av 1950-tallet. Det nye missilet hadde en vesentlig forbedret hastighet og presisjon. Rekkevidden var også økt til omtrent 150 kilometer, og missilet kunne utstyres med kjernefysisk stridshode.
I Norge ble Nike-missilene benyttet av Nikebataljonen mellom 1960 og 1991.
Fort-Liberté

Fort-Liberté (haitisk kreol: Fòlibète) er hovedsete for departementet Nord-Est i Haiti. Byen hadde i 2012 en beregnet folkemengde på 20 399, med 32 861 i kommunen med samme navn.
Byen ble grunnlagt av franskmennene i 1578 og er således en av landets eldste. Den ligger i en bukt og er omgitt av noen fort. Det mest kjente er Fort-Dauphin, som ble bygd i 1732. De to andre fortene ved bukta er Fort-Lachatre og Labouc eller Fort-Labourque.
Byen ble kalt Bayaha av indianerne og spanjolene; franskmennene kalte den Fort-Dauphin. Men da landet ble selvstendig i 1804, fikk byen sitt nåværende navn.
Etter at Henri Christophe utropte seg selv til kong Henri I av Haiti i 1811, gav han byen navnet Fort-Royal; etter hans død i 1820 ble det Fort-Liberté igjen.
Avslutningsseremonien for Vinter-OL 2010

Avslutningsseremonien for Vinter-OL 2010 fant sted den 28. februar 2010 klokken 17:30 PST på BC Place Stadium i Vancouver i Britisk Columbia i Canada. Det var den første avslutningsseremonien som fant sted innendørs siden Vinter-OL 1984 i Sarajevo.

Nasjonalsang

En flerspråklig versjon av den kanadiske nasjonalsangen O Canada ble sunget av Anthem Cast, The Vancouver Youth Symphony Orchestra og Inward Eye.

Parade og flaggbæring

Flaggbærere for de deltagende nasjonene kom inn på stadion på samme tid som nasjonalsangen. Etter tradisjonen gikk ikke utøverne i noen spesiell rekkefølge inn på stadion, før de fant sine reserverte plasser på første rad i salen.
Cimișlia (distrikt)

Geografi

Distriktet ligger sør i landet og grenser til distriktene Hîncești og Ialoveni i nord, distriktet Căușeni i øst og Gagaus, distriktet Basarabeasca og Ukraina i sør.